Yanzu-yanzu: El-Rufa'i ya samu nasara a kotu, anyi yi watsi da karar PDP ▷ Legit.ng
Yanzu-yanzu: El-Rufa'i ya samu nasara a kotu, anyi yi watsi da karar PDP
3 months ago 7647 views by Abdul Rahman Rashid
Kotun zaben gwamnan jihar Kaduna ta tabbatar da gwamna jihar Kaduna, Nasir Ahmad El-Rufa'i, a matsayin wanda ya lashe zaben gwamnan jihar na gaske.
Yayinda ake gabatar da hukuncin, shugaban alkalan shari'ar, Ibrahim Bako, ya bayyana cewa dan takaran jam'iyyar Peoples Democratic Party (PDP), Isah Ashiru, ya gaza gabatar da hujjoji kan zargin da ya ke yiwa dan takarar All Progressive Congress (APC), Nasir El-Rufai'
A karar da jam'iyyar PDP da dan takarta, Ishan Ashiru, suka shigar, sun bayyana cewa an tafka magudi a zaben gwamnan jihar Kaduna da ya gudana ranar 9 ga Maris, 2019 kuma saboda da haka, kotu ta kwace kujerar gwamnan jihar, Nasir El-Rufa'i.
Amma kotun ta ce jam'iyyar PDP da Isah Ashiru basu kawo kwararrun hujjojin dake nuna cewa lallai an tafka magudi ba saboda haka, jam'iyyar APC da dan takarta, Nasir El-Rufa'i ne suka lashe zaben.
KU KARANTA: Sarkin Saudiyya ya soke dokar biyan Riyal 2000 ga masu aikin Umrah fiye da sau daya a shekaru biyu
A ranar 11 ga watan Maris, 2019, mun kawo muku rahoton cewa hukumar INEC ta alanta gwamna Nasir El-Rufa'i a matsayin wanda ya lashe zaben gwamnan jihar Kaduna inda ya doke Isah Ashiru na jam'iyyar PDP.
Sai dai fa a ayi hakuri amma babu abinda zai hana ni sake lashe zaben gwamnan jiha ta - Gwamnan Arewa ya bugi kirji